ਸਰੋਜਿਨੀ ਬਾਬਰ
ਸਰੋਜਿਨੀ ਬਾਬਰ (ਦੇਵਨਾਗਰੀ: सरोजिनी बाबर) (7 ਜਨਵਰੀ 1920 - 1 ਅਪ੍ਰੈਲ, 2008) ਭਾਰਤ ਦੇ ਮਹਾਰਾਸ਼ਟਰ ਵਿੱਚ ਇੱਕ ਮਰਾਠੀ ਲੇਖਕ ਅਤੇ ਸਿਆਸਤਦਾਨ ਸੀ। ਬਾਬਰ ਦਾ ਜਨਮ 7 ਜਨਵਰੀ 1920 ਨੂੰ ਮਹਾਂਰਾਸ਼ਟਰ ਦੇ ਸਾਂਗਲੀ ਜ਼ਿਲ੍ਹੇ ਦੇ ਬਾਗਾਨੀ ਸ਼ਹਿਰ ਵਿੱਚ ਹੋਇਆ ਸੀ। ਇਸਲਾਮਪੁਰ ਵਿੱਚ ਆਪਣੀ ਹਾਈ ਸਕੂਲ ਪੜ੍ਹਾਈ ਖ਼ਤਮ ਕਰਨ ਤੋਂ ਬਾਅਦ ਉਸ ਨੇ ਪੂਨੇ ਵਿੱਚ ਐਸ.ਪੀ. ਕਾਲਜ ਵਿੱਚ ਦਾਖ਼ਿਲਾ ਲਿਆ ਅਤੇ 1944 ਵਿੱਚ ਮੁੰਬਈ ਯੂਨੀਵਰਸਿਟੀ ਤੋਂ ਆਪਣੀ ਬੈਚਲਰ ਦੀ ਡਿਗਰੀ ਪ੍ਰਾਪਤ ਕੀਤੀ। ਬਾਅਦ ਵਿਚ, ਉਸ ਨੇ ਆਪਣੀ ਮਾਸਟਰ ਅਤੇ ਡਾਕਟਰੀ ਡਿਗਰੀ ਵੀ ਮੁੰਬਈ ਯੂਨੀਵਰਸਿਟੀ ਤੋਂ ਪ੍ਰਾਪਤ ਕੀਤੀ। ਉਹ 1952-57 ਅਤੇ 1 963-66 ਦੌਰਾਨ ਮਹਾਰਾਸ਼ਟਰ ਰਾਜ ਵਿਧਾਨ ਸਭਾ ਦੀ ਮੈਂਬਰ ਸੀ। ਉਹ 1 968-74 ਦੌਰਾਨ ਭਾਰਤੀ ਰਾਜ ਸਭਾ ਦੇ ਮੈਂਬਰ ਰਹੀ। 1950 ਤੋਂ, ਕਈ ਸਾਲ ਬਾਬਰ ਸਮਾਜ ਸ਼ਿਕਸ਼ਨ ਮਾਲਾ (समाज शिक्षण माला) ਮੈਗਜ਼ੀਨ ਦੀ ਸੰਪਾਦਕ ਸੀ।